කිලෝ ග්‍රෑම් 40ක පමණ බරින් යුත් විශාල කැස්බෑවකු විකිණීම සඳහා රැගෙන යමින් සිටි පුද්ගලයකු ශ්‍රී ලංකා නාවික හමුදාවේ උතුරු විධානයට අයත් වේළුසුමන ආයතනයේ නිලධාරින් විසින් අත්අඩංගුවට ගෙන කයිට්ස් පොලිසිය වෙත බාරදී ඇත.මෙම පුද්ගලයා සමග ඩිංගි යාත්‍රාවක් ද නාවික හමුදා බාරයට ගෙන ඇති අතර, අත්අඩංගුවට ගත් සැකකරු සහ කැස්බෑවා කයිට්ස් පොලිසිය මඟින් අධිකරණයට ඉදිරිපත් කරන ලදුව, එම කැස්බෑවා නැවත මුදාහරින ලෙස යාපනය ධීවර හා ජලජ සම්පත් දෙපාර්තමේන්තු නිලධාරින්ට නියෝග කෙරිණි.